Bengazida Liviya aviatsiyasining zarbasi chog‘ida IShID yetakchisi yaralandi

IShID terrorchi guruhining Liviyadagi qanoti yetakchilaridan biri Bengazi shahrida Liviya aviatsiyasi tomonidan o‘tkazilgan operatsiya chog‘ida yaralandi. Bu haqda, Sky News Arabia telekanaliga asoslanib, “TASS” xabar bermoqda.

Telekanalda aniqlashtirilishicha, gap Asida laqabli jangari Ahmad Hasan al-Mshiti haqida ketmoqda. U 2013-yildagi qirg‘inlarga aloqadorlikda gumon qilinib, ko‘pdan buyon Liviya hukumati tomonidan qidirilmoqda. AQShda Ahmad Hasan o‘sha yilning dekabrida Bengazida “Roland” xalqaro maktabi o‘qituvchisi, amerikalik Ron Smitni o‘ldirishda gumon qilinib qidirilayotganlar ro‘yxatida turadi.
IShID ekstremistik guruhi jahonning bir qator mamlakatlari va xalqaro tashkilotlar tomonidan “terrorchilik tashkiloti” deb topilgan.